
ইউআইইউতে এসিবিএসপি বিষয়ক সেমিনার অনুষ্ঠিত

বিজনেস স্কুল অ্যান্ড প্রোগ্রামসের অ্যাক্রিডিশন প্রদানকারী সংস্থা এসিবিএসপির ক্ষমতা ও উদ্দেশ্য নিয়ে ইউনাইটেড ইন্টারন্যাশনাল ইউনিভার্সিটিতে সেমিনার অনুষ্ঠিত হয়েছে। সোমবার সকালে বিশ্ববিদ্যালয়ের অডিটোরিয়াম অনুষ্ঠিত সেমিনারে প্রধান অতিথি হিসেবে উপস্থিত ছিলেন যুক্তরাষ্ট্রের দি অ্যাক্রিডিটেশন কাউন্সিল ফর বিজনেস স্কুল অ্যান্ড প্রোগামসের (এসিবিএসপি) প্রেসিডেন্ট জেফ অ্যাল্ডারম্যান, বিশেষ অতিথি হিসেবে উপস্থিত ছিলেন যুক্তরাষ্ট্রের ম্যারিউড ইউনিভার্সিটির পরিচালক ড.ক্রিস্টোফার স্পাইচার এবং এসিবিএসপির কমিশনার অধ্যাপক ড. রাজেশ খাজুরিয়া। 
ইউআইইউ উপাচার্য অধ্যাপক ড. চৌধুরী মোফিজুর রহমান, উপ-উপাচার্য অধ্যাপক ড. হাসনান আহমেদ , স্কুল অব বিজনেস অ্যান্ড ইকোনোমিকসের ডিন অধ্যাপক ড. আবুল এইচএমজি আযম এবং বিভিন্ন বিভাগের শিক্ষক ও কর্মকর্তারা সেমিনারে উপস্থিত ছিলেন। পরে যুক্তরাষ্ট্রের ম্যারিউড ইউনিভার্সিটির সাথে ইউআইইউয়ের একটি সমঝোতা চুক্তি স্বাক্ষরিত হয়।

